CELEX: 32018D1216
Language: et
Date: 2018-09-04 00:00:00
Title: Komisjoni rakendusotsus (EL) 2018/1216, 4. september 2018, milles käsitletakse teatavaid ajutisi kaitsemeetmeid seoses sigade Aafrika katkuga Bulgaarias (teatavaks tehtud numbri C(2018) 5885 all) (EMPs kohaldatav tekst)

5.9.2018   
               
               
                  ET
               
               
                  Euroopa Liidu Teataja
               
               
                  L 224/10
               
            
         KOMISJONI RAKENDUSOTSUS (EL) 2018/1216,
         4. september 2018,
         milles käsitletakse teatavaid ajutisi kaitsemeetmeid seoses sigade Aafrika katkuga Bulgaarias
         
            
               (teatavaks tehtud numbri C(2018) 5885 all)
            
         
         (Ainult bulgaariakeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 3,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 3,
         ning arvestades järgmist:
         
                     (1)
                  
                  
                     Sigade Aafrika katk on kodu- ja uluksigade populatsiooni kahjustav nakkuslik viirushaigus, mis võib rängalt mõjutada seakasvatuse tulusust, tekitades häireid liidusiseses kaubanduses ja kolmandatesse riikidesse eksportimises.
                  
               
                     (2)
                  
                  
                     Sigade Aafrika katku puhkemise korral on oht, et haigusetekitaja võib levida muudesse seakasvatusettevõtetesse ja uluksigadele. Seetõttu võib see elussigadega või sigadest saadud toodetega kauplemisel levida ühest liikmesriigist muudesse liikmesriikidesse ja kolmandatesse riikidesse.
                  
               
                     (3)
                  
                  
                     Nõukogu direktiiviga 2002/60/EÜ (3) on kehtestatud liidus kohaldatavad miinimummeetmed sigade Aafrika katku tõrjeks. Direktiivi 2002/60/EÜ artikliga 9 on kõnealuse taudi puhangute korral ette nähtud kehtestada ohustatud tsoonid ja järelevalvetsoonid, kus kohaldatakse direktiivi artiklites 10 ja 11 osutatud meetmeid.
                  
               
                     (4)
                  
                  
                     Bulgaaria teatas komisjonile, milline on praegu olukord tema territooriumil seoses sigade Aafrika katkuga, ning kehtestas direktiivi 2002/60/EÜ artikli 9 kohaselt ohustatud tsoonid ja järelevalvetsoonid, milles kohaldatakse kõnealuse direktiivi artiklite 10 ja 11 kohaseid meetmeid.
                  
               
                     (5)
                  
                  
                     Selleks et vältida tarbetuid häireid liidusiseses kaubanduses ning ohtu, et kolmandad riigid võivad kehtestada põhjendamatuid kaubandustõkkeid, on vaja liidu tasandil koos Bulgaariaga kindlaks määrata sigade Aafrika katkust ohustatud tsoonid ja järelevalvetsoonid selles liikmesriigis.
                  
               
                     (6)
                  
                  
                     Järelikult tuleks kuni alalise taime-, looma-, toidu- ja söödakomitee järgmise koosolekuni käesoleva otsuse lisas kehtestada Bulgaarias ohustatud tsoonidena ja järelevalvetsoonidena kindlaksmääratud piirkonnad ning sellise piirkondliku jaotuse kehtivusaeg.
                  
               
                     (7)
                  
                  
                     Käesolev otsus tuleb läbi vaadata alalise taime-, looma-, toidu- ja söödakomitee järgmisel kohtumisel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Bulgaaria tagab, et vastavalt direktiivi 2002/60/EÜ artiklile 9 kehtestatud ohustatud tsoonid ja järelevalvetsoonid hõlmavad vähemalt käesoleva otsuse lisas ohustatud tsoonidena ja järelevalvetsoonidena loetletud piirkondi.
         
         
            Artikkel 2
            Käesolevat otsust kohaldatakse kuni 30. oktoobrini 2018.
         
         
            Artikkel 3
            Käesolev otsus on adresseeritud Bulgaaria Vabariigile.
         
         
            Brüssel, 4. september 2018
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade Aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga (EÜT L 192, 20.7.2002, lk 27).
      
      
         
            LISA
            
                        Bulgaaria
                     
                     
                        Artiklis 1 osutatud piirkonnad
                     
                  
                        Ohustatud tsoon
                     
                     
                        Järgmised Varna piirkonna külad:
                        
                                     
                                 
                                 
                                    Tutrakantsi
                                 
                              
                                     
                                 
                                 
                                    Bozveliysko
                                 
                              
                                     
                                 
                                 
                                    Provadiya
                                 
                              
                                     
                                 
                                 
                                    Dobrina
                                 
                              
                                     
                                 
                                 
                                    Manastir
                                 
                              
                                     
                                 
                                 
                                    Zhitnitsa
                                 
                              
                                     
                                 
                                 
                                    Barzitsa
                                 
                              
                                     
                                 
                                 
                                    Tsarevtsi
                                 
                              
                                     
                                 
                                 
                                    Nova Shipka
                                 
                              
                                     
                                 
                                 
                                    Velichkovo
                                 
                              
                                     
                                 
                                 
                                    Tsonevo
                                 
                              
                                     
                                 
                                 
                                    Sava
                                 
                              
                                     
                                 
                                 
                                    Dalgopol
                                 
                              
                                     
                                 
                                 
                                    Chayka
                                 
                              
                                     
                                 
                                 
                                    Royak
                                 
                              
                                     
                                 
                                 
                                    Blaskovo
                                 
                              
                                     
                                 
                                 
                                    Kiten
                                 
                              
                                     
                                 
                                 
                                    Hrabrovo
                                 
                              
                                     
                                 
                                 
                                    Ovcharga
                                 
                              
                                     
                                 
                                 
                                    Krivnya
                                 
                              
                  
                        Järelevalvetsoon
                     
                     
                        Ülejäänud Varna piirkond